《寄元叔》
宋代·李正民

涉世崎岖三十年，栖迟琳馆祝尧天。桔槔不用身谋拙，梨枣先栽气守全。

何幸童乌新忝命，应容老鹤渐归田。囊金未足营三径，搔首东风一慨然。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。